text: Horsens har mistet pusten
  24 maj 2012 kl. 16.01
  Horsens ligger ikke længere i toppen af Danmark, når det gælder befolkningstilvækst.
  I en ny befolkningsprognose er Horsens Kommune røget ned på 12. pladsen på listen over vækstkommuner, skriver Horsens Folkeblad.
  Når det er sagt, så har Horsens dog haft en befolkningstilgang i 2011 på 0,92 procent.
  Til sammenligning ligger landsgennemsnittet på 0,36 procent. 
  Ved årsskiftet havde Horsens Kommune dermed lidt mere end 83.000 indbyggere.
  